open-index/open-wikipedia-markdown huggingface dataset:
הקלר וקוך UMP

**UMP** הוא תת מקלע גרמני תוצרת הקלר וקוך, הרובה אומץ על ידי סוכנויות שונות וכוחות מיוחדים ויחידות לוחמה בטרור.

לתת המקלע שלושה דגמים:
*UMP9
*UMP40
*UMP45

## מדינות משתמשות
* – דגמים: UMP40,UMP45
* הימ"מ
* – דגמים: UMP40 
* – דגמים: UMP9
* – דגמים: UMP40
* – דגמים: UMP9
* – דגמים: UMP9
* 
* – דגמים: UMP45
* – דגמים: UMP9
* 
* – דגמים: UMP9
* – דגמים: UMP9
*

## גלריה

קובץ:US Customs and Border Protection officers.jpg|כוחות מיוחדים בארצות הברית חמושות בתת-מקלע מדגם UMP40
קובץ:US Navy 080818-N-3392B-001 A Royal Thai Navy SEAL heads toward the bridge of the Military Sealift Command Marine Corps container roll-on-roll-off ship USNS Cpl. Louis J. Hauge, Jr. (T-AK 3011).jpg|חייל תאילנדי חמוש ב-UMP9
קובץ:STAR team with the UMP9 and SG-553.jpg|שני חיילים מלזים, החייל שכורע חמוש ב-UMP9


## ראו גם
*MP5
*MP7
*הקלר וקוך G36

## קישורים חיצוניים

* 
* הדף של הרובה באתר World Guns 

קטגוריה:תת-מקלעים גרמניים
קטגוריה:כלי נשק של חברת הקלר וקוך
ויקרס ולינגטון

**ויקרס ולינגטון** (באנגלית: **Vickers Wellington**) היה מפציץ בינוני דו מנועי ארוך טווח מתוצרת בריטניה שתוכנן באמצע שנות ה-30 בידי חברת ויקרס-ארמסטרונגס. בתחילת מלחמת העולם השנייה שימש המטוס כמפציץ הלילה העיקרי ב-RAF, בטרם הוחלף במטוסים ארבעה-מנועיים כבדים יותר מסוג האוורו לנקסטר. המטוס המשיך בשירות במשימות אחרות, במיוחד ככלי לוחמה נגד צוללות. הוא היה המפציץ הבריטי היחיד שייצורו נמשך לאורך כל שנות המלחמה.

הוולינגטון הוא אחד משני מפציצים בריטים מהתקופה אשר נקראו על שם ארתור ולסלי, הדוכס הראשון מוולינגטון, השני הוא הויקרס ולסלי.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מפציצים מתוצרת בריטניה
קטגוריה:מטוסים בריטיים במלחמת העולם השנייה
המשכוכית

**המשכוכית** (באנגלית: **Bellwether**) הוא רומן קומי דרמטי מאת קוני ויליס, שיצא לראשונה בשנת 1996. הרומן היה מועמד לפרס נבולה לרומן הטוב ביותר לשנת 1997.

## מבוא לעלילה
גיבורת הספר, ד"ר סנדרה פוסטר, חוקרת אופנות. החברה המעסיקה אותה, חברת "היי-טק", רוצה לדעת כיצד לחזות אופנות, וזאת על מנת ליצור אופנה בעצמה. בזמן שד"ר פוסטר לומדת ומנתחת אופנות בשיטתיות, חברת "היי-טק" בעצמה עוברת שטף של אופנות ניהול. במקביל, ההנהלה מעוניינת שאחד החוקרים בחברה יזכה ב"מענק נייבניץ" המסתורי - פרס דמיוני, המוענק ללא קריטריון ברור, בדומה למענק המצוינות של תוכנית עמיתי מקארתור. במקביל, על העובדים להאבק בכאוס שנוצר בעקבות גיוסה של "המזכירה מהגיהנום".

## עלילה
החוקרים מבצעים ניסויים בכבשים, לאחר שלמדו שהן מובלות על ידי "משכוכיות".
אלו הן כבשים שהן "בלתי ניתנות להבחנה משאר הכבשים שבעדר, אלא שהן מעט יותר חמדניות, מעט יותר מהירות, מעט יותר רעבות, מעט לפני העדר". באופן דומה, מי שמתחיל אופנות חדשות הם אנשים אשר, מבלי לדעת זאת, הם קצת לפני העדר.

בספר זה ויליס יוצרת גרסה משלה לסיפור של רוברט בראונינג בשם "Pippa Passes". בסיפורו של בראונינג, אשר מוזכר באופן מפורש ב"המשכוכית", פיפה, נערה חייכנית, עוברת ליד אנשים בכפר משפיעה על כולם לטובה. בסיפורה של ויליס, ה"מזכירה מהגיהנום" פליפ, משפיעה גם היא על כל הסובבים אותה, אם כי לא בשמחה ולא תמיד לטובה.

## קישורים חיצוניים
* 

## הערות שוליים

קטגוריה:ספרי קוני ויליס
קטגוריה:ספרים אמריקאיים
קטגוריה:ספרי 1996
PP-19 Bizon

**PP-19 Bizon** הוא תת-מקלע רוסי שנוצר בחברת Izhmash. הפיתוח של הנשק התחיל בשנת 1990 על ידי ויקטור קלשניקוב (בנו של מיכאיל קלשניקוב) ועל ידי אלכסי דרגונוב (בנו של יבגני דרגונוב).

PP-19 Bizon פותח לפי בקשת משרד הפנים הרוסי, והוא מיועד בעיקר ליחידה ללוחמה בטרור (ספצנאז) ויחידות לאכיפת חוק.


קובץ:PP-19_Bizon_with_detached_magazine.jpg|המחסנית של הנשק
קובץ:PP-19 Bizon front view of the magazine.jpg|הקנה של הנשק
קובץ:PP-19 Bizon left view.jpg|הנשק מצד שמאל


## ראו גם
*PP-2000
*MP5

## קישורים חיצוניים

* הדף של הרובה באתר World Guns 
קטגוריה:תת-מקלעים רוסיים וסובייטיים
מלכא

**מלכא** הוא שם שפירושו בארמית הוא מלך.

קטגוריה:שמות משפחה יהודיים בארמית
קטגוריה:שמות משפחה ביהדות צפון אפריקה
חסיבה בולמרכה

**חסיבה בולמרכה** (בערבית: **حسيبة بولمرقة**; נולדה ב-10 ביולי 1968) היא אתלטית עבר מאלג'יריה. היא אלופה אולימפית (ברצלונה 1992) ופעמיים אלופת עולם (טוקיו 1991 וגטבורג 1995) בריצת 1500 מטר. הייתה לספורטאית הראשונה מאלג'יריה שזכתה במדליית זהב אולימפית והאישה האפריקאית הראשונה שזכתה במדליית זהב באליפות העולם באתלטיקה.

## ביוגרפיה
בולמרכה נולדה בקונסטנטין. היא החלה להתאמן בריצה בגיל 10.

באולימפיאדת סיאול (1988) סיימה בולמרכה במקום 19 בריצת 800 מטר בתוצאה של 2:03.33 דקות ובמקום 14 בריצת 1500 מטר בתוצאה של 4:08.33 דקות.

### אלופת עולם
באליפות העולם באתלטיקה שנערכה בטוקיו, יפן זכתה בולמרכה במדליית זהב בריצת 1500 מטר בתוצאה של 4:02.21 דקות, לפני אלופת העולם היוצאת טטיאנה דורובסקיך (4:02.58 דקות) ולודמילה רוגצ'בה (4:02.72 דקות) שתיהן מברית המועצות ובכך הייתה לאישה הראשונה מאפריקה שזכתה במדליית זהב באליפות העולם באתלטיקה.

### אלופה אולימפית
באולימפיאדת ברצלונה (1992) זכתה בולמרכה במדליית זהב בריצת 1500 מטר בשיא לאומי ואפריקה חדש של 3:55.30 דקות, לפני לודמילה רוגצ'בה (3:56.91 דקות) וקו יונשיאה מסין (3:57.08 דקות) ובכך הייתה לספורטאית הראשונה מאלג'יריה שזכתה במדליית זהב אולימפית.

באליפות העולם שנערכה בשטוטגרט, גרמניה בשנת 1993 זכתה בולמרכה במדליית ארד בריצת 1500 מטר בתוצאה של 4:04.29 דקות, אחרי ליו דונג מסין (4:00.50 דקות) וסוניה או'סאליבן מאירלנד (4:03.48 דקות) ולא הצליחה להגן על תוארה.

באליפות העולם שנערכה בגטבורג, שוודיה זכתה בולמרכה בפעם השנייה במדליית זהב בריצת 1500 מטר בתוצאה של 4:02.42 דקות, לפני קלי הולמס מבריטניה (4:03.04 דקות) וקרלה סקרמנטו מפורטוגל (4:03.79 דקות).

באולימפיאדת אטלנטה (1996) סיימה בולמרכה במקצה הראשון מתוך שניים בשלב חצי הגמר אחרונה ובמקום 23 הכללי בריצת 1500 מטר בתוצאה חלשה עבורה של 4:23.86 דקות ולא הצליחה להגן על תוארה. בשלב המוקדמות היא קבעה תוצאה של 4:09.96 דקות.

כיום, בולמרכה היא אשת עסקים וחברה בוועד האולימפי הבינלאומי.

## שיאים אישיים
* ריצת 800 מטר: 1:58.72 דקות (1991)
* ריצת 1500 מטר: 3:55.30 דקות (1992) **שיא אפריקה**
* ריצת מייל: 4:20.79 דקות (1991) **שיא אפריקה** במשך כ-17 שנים עד שנת 2008
* ריצת 3000 מטר: 8:56.16 דקות (1993)

## הערוץ שוליים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אתלטיות אלג'יראיות
קטגוריה:אלופות עולם באתלטיקה
קטגוריה:אלופים אולימפיים מאלג'יריה
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:זוכי פרס נסיך אסטוריאס לספורט
קטגוריה:ילידות 1968
קטגוריה:אלופות אולימפיות
קטגוריה:אלופות אולימפיות: ריצת 1500 מטרים
קטגוריה:רצות 800 מטר
פיקארדית

**פיקארדית** (בפיקארד: **Picard**, ) היא שפה קרובה מאוד לצרפתית, ונכללת בקבוצת השפות הרומאניות. שפה זו מדוברת באזור גבול צרפת-בלגיה; בחבל או-דה-פראנס ובמחוז ולוניה. פיקארדית ידועה במספר רב של שמות. תושבי חבל פיקרדי פשוט קוראים לה "פיקארד" ("Picard"), אבל באזור המאוכלס יותר של צפון פה-דה-קאלה היא נקראת שטי (ch'ti) או שטימי (ch'timi) ובמקומות אחרים השפה נקראת בשמות אחרים. ההבדלים העיקריים בדיבור בשפה באזורים השונים הוא המבטא.
שמאל|ממוזער|200px|פיקארד

## הכרה
האיחוד של בלגיה הצרפתית מכיר בשפת פיקארד כשפה אזורית רשמית של האזורים הצרפתיים בבלגיה, כשם ששפות נוספות הנפוצות במקום מוכרות כשפות רשמיות (דוגמאות: ולונית, דיאלקט לוריין, גרמנית פרנקונית). דווקא צרפת, הרואה בשפה הצרפתית את שפת הלאום היחידה, אינה מכירה בפיקארד כשפה רשמית של צרפת, וצרפתים רבים מתנגדים להכרה כזו.

## מקורות ודיאלקטים
פיקארד משתייכת לתת-המשפחה של השפות הגאלו-רומאניות, תת-משפחה של השפות הרומאניות.
## אוצר מילים בסיסי

### כמה ביטויים
מילים וביטויים רבים בפיקארד זהים או דומים לביטויים בצרפתית, אך בכל זאת הרוב המכריע של המילים והביטויים בפיקארד הם ביטויים שאינם דומים כלל למקביליהם בצרפתית.

הנה כמה ביטויים בפיקארד:
:**.J'ai prins min louchet por mi aler fouir min gardin**
::*.J'ai pris ma bêche pour aller bêcher mon jardin*
:::"אני לוקח את המעדר שלי כדי לחפור בגינה שלי."
:**.Mi, à quate heures, j'archine eune bonne tartine**
::*.Moi, à quatre heures, je mange une bonne tartine*
:::"בשעה ארבע, אני אוֹכַל חטיף."
:**!Quind un Ch'ti mi i'est à l'agonie, savez vous bin che qui li rind la vie ? I bot un d'mi**
::*Quand un gas du Nord est à l'agonie, savez-vous bien ce qui lui rend la vie ? Il boit un! demi.*
:::"כשאיש מהצפון מת, אתה יודע מה מקים אותו לתחייה? כוס בירה!"

### מספרים

## שימוש
פיקארד לא נלמדת בבתי-ספר צרפתיים (לא כולל קורסים וכיוצא בזה), ובדרך כלל כשמדובר בלימוד פיקארד מדובר בלימוד על ידי בני משפחה בלבד. אף על פי כן, פיקארד עדיין משמשת מושא למחקר באוניברסיטאות לִיל ואַמיֶין שבצרפת. מאחר שבימינו אנשים מסוגלים לעבור ממקום למקום בקלות רבה יותר מבעבר, קיימים דיאלקטים רבים ומגוונים לשפת פיקארד. למרות שרוב אנשי הצפון מבינים פיקארד, פחות ופחות דוברים אותה, ואנשים דוברי פיקארד כשפת אם הם נדירים יותר ויותר, בעיקר בקרב אנשים מתחת לגיל 50.
## אורתוגרפיה
כיום פיקארד היא בעיקר שפה מדוברת. שיטת הכתב של פיקארד נחשבת באופן כללי לוולונית.
## אלפבית

## ראו גם
* שפות הודו אירופיות

קטגוריה:שפות רומאניות
פורטונה דיסלדורף

**פורטונה דיסלדורף** (בגרמנית: Fortuna Düsseldorf) הוא מועדון כדורגל גרמני מהעיר דיסלדורף שבמחוז נורדריין-וסטפאליה. המועדון הוקם ב-1895.
המועדון, שהיה בשנות השבעים והשמונים מועדון קבוע בליגה הראשונה, הידרדר עם הזמן ובמהלך העשור האחרון מצא את עצמו אף בליגה הרביעית. פורטונה הצליחה לחזור לליגות המקצועניות ב-2008. בעונת 2011/2012 הקבוצה העפילה לבונדסליגה. בסוף עונת 2012/2013 הקבוצה ירדה לליגת הבונדסליגה השנייה. באפריל 2018 הבטיחה הקבוצה את חזרתה אל הבונדסליגה. ביוני 2020 ירדה הקבוצה פעם נוספת לליגת הבונדסליגה השנייה.

## תארים
* **[[בונדסליגה|אליפות גרמניה]] (1)**:
** 1933
* **[[הגביע הגרמני]] (2)**:
** 1980, 1979
## הופעות באירופה
* **[[גביע אופ"א]]**:
** סיבוב שלישי (2): 1973/1974, 1974/1975
* **[[גביע אירופה למחזיקות גביע]]**:
** גמר (1): 1978/1979
** רבע גמר (1): 1980/1981
** סיבוב ראשון (1): 1979/1980
## סגל הקבוצה
;נכון ל-28 בפברואר 2026

 
 (בהשאלה מקארדיף סיטי)  
 
 
  
 (בהשאלה מאאוגסבורג)
  

 (בהשאלה מקווינס פארק ריינג'רס)  
  

 (בהשאלה מספורטינג ליסבון)

 (בהשאלה מאוניון ברלין)

 (בהשאלה מפרייבורג)

 (קפטן)

## כדורגלנים מפורסמים ששיחקו בקבוצה
* קלאוס אלופס
* תומאס אלופס
* גרד צווה
* רודולף בומר
* ריינר גאי
* מיכאל פריץ
* איגור דוברובולסקי
* אנדז'יי בונצול
* צ'רליסון בנסחופ

## קישורים חיצוניים

* 

*
קטגוריה:קבוצות כדורגל גרמניות
קטגוריה:נורדריין-וסטפאליה: מועדוני ספורט
קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1895
ג'ון פרסיבל

**ג'ון פֶּרְסִיבָל** (באנגלית: **John Percival**; 3 באפריל 1779 – 7 בספטמבר 1862), המוכר בכינוי Mad Jack Percival, היה קצין בצי האמריקני, ששירת במלחמה הבלתי רשמית עם צרפת, במלחמת 1812, במערכה להדברת שודדי הים באיי הודו המערבית ובמלחמת ארצות הברית–מקסיקו.

## קורות שירותו בצי
ג'ון פרסיבל נולד בווֶסְט בֶּרְנְסְטֵייבְּל, מסצ'וסטס. הוא עלה לים בגיל 13 והצטרף לספינת חופים מבוסטון בתפקיד שוליית מלחים (cabin boy). במלחמה הבלתי רשמית עם צרפת שירת בצי האמריקני בתפקידי חובל ופרח קצונה. לאחר המלחמה שב לעבוד בצי המסחרי. באחת מהפלגותיו גויס בכפייה על ידי הצי המלכותי הבריטי ונשלח אל אה"מ "ויקטורי". אחר כך הוצב באוניית שלל ספרדית, בה הצית מרד ונמלט אל אוניית הסוחר האמריקנית "וושינגטון".

ב-1809 שב לצי המלחמתי בתפקיד רב חובלים והוצב באונייה "סיירן" (16 תותחים) שהייתה חלק משייטת ניו יורק בפיקודו של קפטן ג'ייקוב לואיס. הוא פיקד על ספינת תותחים מס' 6, וב-4 ביולי 1812 קיבל בהשאלה את ספינת הדיג "ינקי" והשתמש בה כדי להכניע ולתפוס שלל את אה"מ "איגל", ספינת האספקה (tender) של אה"מ "פויקטירס" (74 תותחים). ב-9 במרס 1814 נשלח פרסיבל לסלופ "פיקוק", אשר במהלך שלוש הפלגות מבצעיות לכדה תשע-עשרה אוניות סוחר ושתי אוניות-מלחמה, אה"מ "איפרוויר" ו"נאוטילוס". לאות הערכה על תעוזתו בלכידת "איפרוויר" הועלה פרסיבל לדרגת לוטננט ואף קיבל חרב מיוחדת מן הקונגרס (הנראית בתצלום הדיוקן).

באוגוסט 1825 הפליג בסקונר "דולפין" אל קצווי האוקיינוס השקט בחיפוש אחר המלחים המורדים של אוניית הלווייתנים "גְּלוֹבּ", אשר נמלטו אל איי סנדוויץ' (איי האוואי). "דולפין" שבה לארצות הברית באוגוסט 1826 עם שניים מן המורדים, ופרסיבל נחשב לאמריקאי הראשון שביקר באיים אלה. ב-1841 הועלה לדרגת קפטן, פיקח על שיפוצה של "קונסטיטושן" לאחר שבוטלה בלחץ הציבור ההחלטה לגרוט אותה, ובשנים 1844–1846 ערכה האונייה בפיקודו הפלגה סביב העולם.

כינויו של פרסיבל היה "ג'ק המשוגע" או "ג'ק הרועם", אך למרות אופיו הזועף וקצר הרוח הוא נודע גם בטיפוח אבהי של דור פרחי קצונה שהתבלטו בתקופת מלחמת האזרחים. אבות בעלי השפעה של פרחי קצונה צעירים ביקשו לעיתים קרובות כי בניהם יוצבו תחת פיקודו של פרסיבל. הוא התפרסם גם בכישורי הימאות המצוינים שלו וכמי שאין לו מתחרים באומנות השיט. אוניות המלחמה בהן החל וסיים את שירותו – "ויקטורי" ו"קונסטיטושן" – הנמצאות עדיין בשירות פעיל והן היכלי תהילה לאומיים, מוסיפות ניחוח אגדי לשם שיצא לו. הרמן מלוויל וג'יימס מיצ'נר יצרו בסיפוריהם דמויות המבוססות על אופיו הססגוני של קפטן פרסיבל.

ב-1809 נשא פרסיבל לאישה את מרי פינקרטון מטרנטון שבניו ג'רזי. לזוג לא היו ילדים. הוא מת ב-7 בספטמבר 1862 בדורצ'סטר, מסצ'וסטס, ונקבר ליד מקום הולדתו בווסט ברנסטייבל. שתי משחתות של הצי האמריקני נקראו על שמו.

## לקריאה נוספת

* *Dictionary of American Naval Fighting Ships*. Digitized copy in: hazegray.org
* Ellis, James H. (2002). Mad Jack Percival: Legend of the Old Navy. Annapolis: Naval Institute Press.


## קישורים חיצוניים
* 

קטגוריה:אמריקאים ילידי מסצ'וסטס
קטגוריה:קצינים וחוגרים בצי ארצות הברית
קטגוריה:אמריקאים שנולדו ב-1779
קטגוריה:אמריקאים שנפטרו ב-1862
GeoCities

**GeoCities** (**ג'אוסיטיס**) היה שירות אירוח אתרים חינמי פופולרי במהלך שנות ה-90 של המאה ה-20. האתר הוקם ב-1995 על ידי דוד בונט וג'ון רזנר ועד 1999 היה לאתר השלישי הפופולרי ביותר ב-World Wide Web.

בצורתו המקורית, משתמשי האתר היו צריכים לבחור "עיר" שבה ימוקם אתר אינטרנט חינמי משלהם. ה"ערים" נקראו על שם ערים או אזורים אמיתים, כאשר שמם העיד על קטגוריית התוכן שלהם. לדוגמה, כל האתרים שעסקו בנושאים הקשורים למחשבים אוחסנו ב"עיר" "SiliconValley" והאתרים העוסקים בבידור אוחסנו ב"הוליווד". שמו של האתר נקבע משיטה זו, של מרחבי שמות שנקראו בשמות של ערים. בשנת 1999, נרכש שירות זה עבור למעלה מ-3.5 מיליארד דולר על ידי Yahoo!. זמן קצר לאחר שהאתר נרכש על ידי Yahoo!, פרקטיקה זו נזנחה לטובת שימוש בשמות המשתמש של יאהו! בכתובות האתרים.

לאורך השנים, כאשר חברות רבות החלו לספק שירותי אחסון חינמיים לאתרי אינטרנט חדשים, GeoCities הפך לאתר מיושן ולא רלוונטי. בעקבות כך, ב-23 באפריל 2009 חברת Yahoo! הודיעה כי בכוונתה לסגור את האתר בארצות הברית עד סוף השנה וכי משתמשים חדשים לא יוכלו החל מאותו התאריך ליצור אתרים חדשים ב-GeoCities. ב-26 באוקטובר 2009 השירות הושבת. בעת סגירת האתר, גאוסיטיס הכילה 10 טרה-בייט לערך אשר כללו לפחות 38,000,000 אתרים.

נכון לשנת 2012 השירות זמין רק ביפן.

## היסטוריה
GeoCities התפתח מ-BHI, ראשי תיבות של שם החברה באנגלית, Beverly Hills Internet, שעסקה בפיתוח ואירוח אתרי אינטרנט, החברה הוקמה ב-1994.

ב-1995 החברה החלה לפתח אתר בנושאים שונים המסודרים כ"ערים". עוד באותה שנה האתר החל לאפשר למשתמשים לפתוח אתרים באותם "ערים". בדצמבר 1995 הוחלף השם ל־GeoCities. האתר הגיע באותו חודש לשישה מיליון צפיות בחודש.

במאי 1997 החל האתר להציג פרסומות, למרות התנגדות הגולשים.

ביוני 1997 האתר היה החמישי בפופולריות ברשת האינטרנט ובשנת 1999 היה לאתר השלישי הכי נצפה ברשת, אחרי Yahoo! וAOL.

בינואר 1999 נרכש האתר על ידי חברת Yahoo!, עבור מניות בשווי 3.57 מיליארד דולר. לאחר הרכישה החלה עזיבה המונית של משתמשים, עקב תנאי השירות החדשים שהציבה Yahoo!. התנאים כללו שהתכנים באתר יהיו תחת זכויות יוצרים של החברה. לאחר זמן קצר החברה ביטלה תנאים אלו.

באפריל 2009, הודיעה Yahoo! כי היא סוגרת את מטה האתר בארצות הברית וכי לא יוכלו להיפתח חשבונות חדשים, אך החשבונות הקיימים יישארו פעילים. ביוני באותה שנה עדכנה החברה בעמוד הבית של GeoCities כי האתר ייסגר באוקטובר. מאז סגירת האתר החברה לא מציעה אחסון אתרים חינמי פרט לשלוחת האתר ביפן. החברה עודדה משתמשים לעבור לשירות אחסון האתרים שלה המבוסס דמי מנוי.

בהשפעת סגירת האתר פתחו אתרים מתחרים בקמפיינים למשיכת לקוחות מהאתר. לדוגמה נפתח אתר בשם Geocities-closing.com לאחסון אתרים מ-GeoCities.

## החלקים באתר

## קישורים חיצוניים

* 
* המהדורה היפנית - המהדורה היחידה הזמינה לאחר אוקטובר 2009
* דף הבית של GeoCities בנובמבר 1999 - אוחסן בשרתי ארכיון האינטרנט ב-28 בנובמבר 1999

קטגוריה:אתרי אינטרנט שהושקו ב-1994
קטגוריה:שירותי אחסון אתרים חינמיים
קטגוריה:אתרי אינטרנט שנסגרו
קטגוריה:Yahoo!
טטיאנה טומשובה

**טטיאנה איוונובנה טומשובה** (ברוסית: **Татьяна Ивановна Томашова**; נולדה ב-1 ביולי 1975) היא אתלטית מרוסיה. היא סגנית אלופה אולימפית (אתונה 2004), פעמיים ברציפות אלופת עולם (פריז 2003 והלסינקי 2005) ואלופת אירופה (גטבורג 2006) בריצת 1500 מטר.

## ביוגרפיה
טומשובה נולדה בפרם.

באולימפיאדת סידני (2000) סיימה טומשובה במקום 13 בריצת 5000 מטר בתוצאה של 15:01.28 דקות.

באליפות העולם באתלטיקה שנערכה באדמונטון, קנדה סיימה טומשובה במקום עשירי בריצת 5000 מטר בתוצאה של 15:23.83 דקות.

באליפות אירופה באתלטיקה שנערכה במינכן, גרמניה זכתה טומשובה במדליית ארד בריצת 1500 מטר בתוצאה של 4:01.28 דקות, אחרי סורייה אייהן קופ מטורקיה (3:58.79 דקות) וגבריאלה סאבו מרומניה (3:58.81 דקות).

### אלופת עולם
באליפות העולם באתלטיקה שנערכה בפריז, צרפת זכתה טומשובה במדליית זהב בריצת 1500 מטר בשיא תחרות חדש של 3:58.52 דקות, לפני סורייה אייהן קופ (3:59.04 דקות) והיילי טאלט מבריטניה בשיא אישי חדש של 3:59.95 דקות.

### סגנית אלופה אולימפית
באולימפיאדת אתונה (2004) זכתה טומשובה במדליית כסף בריצת 1500 מטר בשיא אישי חדש של 3:58.12 דקות, אחרי קלי הולמס מבריטניה (3:57.90 דקות) ולפני מריה צ'יונקן מרומניה (3:58.39 דקות).

באליפות העולם שנערכה בהלסינקי, פינלנד בשנת 2005 זכתה טומשובה במדליית זהב בריצת 1500 מטר בתוצאה של 4:00.35 דקות, לפני בת ארצה אולגה יגורובה (4:01.46 דקות) ובושרה אל ע'זאל מצרפת (4:02.45 דקות).

### אלופת אירופה
באליפות אירופה באתלטיקה שנערכה בגטבורג, שוודיה זכתה טומשובה במדליית זהב בריצת 1500 מטר בשיא אישי ושיא תחרות חדש של 3:56.91 דקות, לפני בת ארצה יוליה צ'יז'נקו (3:57.61 דקות) ודניאלה יורדנובה מבולגריה (3:59.37 דקות).

ב-31 ביולי 2008 הושעתה טומשובה ביחד עם עוד שישה אתלטים מרוסיה לאחר שהחליפו את דגימות השתן שלהם. ב-20 באוקטובר אותה שנה היא וששת הספורטאים קיבלו עונש של הרחקה לשנתיים מהשתתפות בתחרויות בשל המניפולציה בבדיקת הסמים שעשו.

באולימפיאדת לונדון (2012) סיימה טומשובה במקום רביעי בריצת 1500 מטר בתוצאה של 4:10.90 דקות, 16 מאיות השנייה איטי ממדליית ארד. בשלב חצי הגמר היא קבעה תוצאה של 4:02.10 דקות. באוגוסט 2015 היא קיבלה את מדליית הארד לאחר שאסלי צ'קיר אלפטקין שזכתה במדליית הזהב ניכשלה בבדיקת סמים והמדליה נשללה ממנה. ב-2018 שודרגה למדליית כסף, אך בנובמבר 2024 נשללה ממנה המדליה בעקבות הרשעתה באימרוץ.

## שיאים אישיים
* ריצת 800 מטר: 2:02.49 דקות (2003)
* ריצת 1500 מטר: 3:56.91 דקות (2006)
* ריצת 3000 מטר: 8:25.56 דקות (2001)
* ריצת 5000 מטר: 14:39.22 דקות (2001)

## קישורים חיצוניים

קטגוריה:אתלטיות רוסיות
קטגוריה:אלופות עולם באתלטיקה
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת סידני (2000)
קטגוריה:אתלטיות שהורשעו באימרוץ
קטגוריה:זוכות מדליית כסף אולימפית רוסיות: אתלטיקה
קטגוריה:רצות 1500 מטר
קטגוריה:רוסיות שנולדו ב-1975
קטגוריה:רוסים שנולדו ב-1975
מוסרנות

**מוסרנות** היא ביקורת מוסרית כללית ורחבה לגבי ערכים ואתיקה בעולם, בשונה ממוסר, שמתייחס לתחומים יותר ספציפיים במציאות היומיומית. הקונוטציה של הביטוי היא לרוב שלילית. מונח דומה המבטא יחס שלילי לאדם המתנהג במוסרנות מוגזמת או מעוותת הוא ״יפה נפש״.

יש הטוענים כי המוסרנות היא בעצם צביעות, כאשר אדם נותן ביקורת מוסרית אוניברסלית בעוד הוא עצמו אינו עומד בסטנדרטים שהציב, או מנסה להתבדל מתופעה או אירוע ובמקום זאת מנסה ליצור בו שינוי באמצעות הטפה מוסרנית. 

לעיתים השימוש במונח זה נעשה בביטול כלפי רעיונות הקוראים לשינוי קיצוני באורחות חיים מקובלות, בטענה כי זוהי מוסריות מרחיקת לכת ולא מציאותית.

## קישורים חיצוניים
* עידן לנדו, על ההבדל בין "מוסרי" ל"מוסרני"

קטגוריה:אתיקה
אושאן

[250px|ממוזער|שמאל|סניף אושאן ב[פולין]]
**אושאן** (**Groupe Auchan SA**) היא רשת מרכולים בינלאומית שבסיסה בצרפת. החברה הוקמה על ידי ז'ראר מוייה (Gérard Mulliez) בשנת 1961 בעיר רובה (Roubaix) שבצפון-מזרח צרפת וכיום היא אחת ממשווקות המזון הגדולות בעולם, המעסיקה כ-269,000 עובדים בכ-12 מדינות. נכון לשנת 2011 כללה הרשת 639 היפר-מרקטים ו-2,412 מרכולים.
## היסטוריה
מייסד החברה, ז'ראר מוייה, פתח את הסניף הראשון בשנת 1961, בתוך מבנה תעשייתי מוסב שהיה שייך ל-Phildar, חברת טקסטיל בבעלות אביו. אושאן היא חברה בבעלות פרטית, כאשר רוב מניותיה מוחזקות על ידי ז'ראר ומשפחתו. מוייה ניהל את החברה עד לשנת 2006.

בשנת 1981 החברה פתחה סניף ראשון בספרד, תחת השם "Alcampo".

בנוסף לצרפת, מפעילה הרשת סניפים במדינות ספרד, פולין, רוסיה, פורטוגל, טייוואן, הונגריה, אוקראינה, רומניה, הרפובליקה העממית של סין, לוקסמבורג, איחוד האמירויות הערביות וטג'יקיסטן.

## קישורים חיצוניים

* 

קטגוריה:חברות צרפתיות
קטגוריה:תאגידים רב-לאומיים
קטגוריה:רשתות מרכולים
אוליבר ונדל הולמס האב

שמאל|ממוזער|250px|אוליבר ונדל הולמס
**אוֹלִיבֶר וֶנְדֶל הוֹלְמְס האב** (באנגלית: **Oliver Wendel Holmes, Sr.**; 29 באוגוסט 1809 – 7 באוקטובר 1894) היה רופא, משורר, פרופסור, מרצה וסופר אמריקאי. הוא השתייך לקבוצת "משוררי האח המבוערת" (Fireside Poets), ונחשב על ידי עמיתיו לאחד מטובי המשוררים והסופרים במאה ה-19. ספרי הפרוזה המפורסמים ביותר שלו הם אלו מסדרת "שולחן ארוחת הבוקר", שהראשון בהם ראה אור ב-1858 בשם "The Autocrat of the Breakfast-Table". הוא ידוע גם בשל הרפורמות החשובות שהנהיג בתחום הרפואה.

## חייו
הולמס נולד בקיימברידג', מסצ'וסטס, ולמד באקדמיית פיליפס ובהרווארד קולג'. לאחר סיום לימודיו בהרווארד ב-1829 החל לומד משפטים, אך חזר לאחר זמן קצר למקצוע הרפואה. הוא החל בכתיבת שירה בגיל צעיר; אחת מיצירותיו המפורסמות ביותר, "אולד איירונסיידס", ראתה אור ב-1830 והשפיעה על קבלת ההחלטה לשמר ולא לגרוט את פריגטת המפרשים הנודעת "קונסטיטושן" של הצי האמריקני. ב-1836, לאחר שהתמחה בבתי ספר יוקרתיים לרפואה בפריז, קיבל הולמס את תואר הדוקטור מבית הספר לרפואה באוניברסיטת הרווארד. הוא לימד בבית הספר לרפואה של דרטמות' קולג' ואחר כך שב להרווארד, שם שימש לזמן מה בתפקיד דיקן. במהלך שנות הקריירה הארוכות שלו תמך ברפורמות שונות בתחום הרפואה, ובין היתר נתפרסם כמי שהעלה את ההנחה השנויה במחלוקת שרופאים יכולים להעביר את קדחת הלידה מחולה לחולה. הולמס פרש מהרווארד ב-1882 והמשיך בכתיבת שירה, סיפורים ומסות עד מותו ב-1894. בשנת 1847  הוא תמך בקבלת האריוט האנט ללימודי הרפואה, אך בסוף הדבר לא צלח.

הולמס השתייך לאליטה הספרותית של בוסטון, שכללה חברים כמו ראלף וולדו אמרסון, הנרי וודסוורת' לונגפלו וג'יימס ראסל לואל, והטביע חותם בל יימחה על עולם הספרות של המאה ה-19. רבות מיצירותיו נתפרסמו בירחון *[[The Atlantic]]*, כתב-עת שאת שמו הוא עצמו בחר. הוא קיבל תוארי כבוד רבים מאוניברסיטאות ברחבי העולם בשל הישגיו הספרותיים כמו גם בתחומים אחרים. הולמס מתאר לעיתים קרובות ביצירותיו את סביבת מגוריו בבוסטון בנימה הומוריסטית או מעוררת מחלוקת. אחדים מחיבוריו בתחום הרפואה, ובמיוחד המסה שפרסם ב-1843 ועוסקת בהידבקות בקדחת הלידה, נחשבים לחדשניים לתקופתם. לעיתים מזומנות נתבקש לכתוב שירים או פואמות לכבוד אירועים, רבים מהם בהרווארד. הולמס תרם גם לתפוצתם של מונחים אחדים, כמו "הבְּרַהְמִינִים של בוסטון" ו"אנסתזיה" (הרדמה).

## קישורים חיצוניים

* 
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:קיימברידג' (מסצ'וסטס): אישים
קטגוריה:משוררים אמריקאים
קטגוריה:סופרים אמריקאים
קטגוריה:רופאים אמריקאים
קטגוריה:בוגרי בית הספר לרפואה באוניברסיטת הרווארד
קטגוריה:חברי היכל התהילה לאמריקאים הגדולים
קטגוריה:אמריקאים שנולדו ב-1809
קטגוריה:אמריקאים שנפטרו ב-1894
תומאס מקדונו

שמאל|ממוזער|250px|קפטן תומאס מקדונו, גיבור הקרב באגם צ'מפליין. שם הצייר לא ידוע.
**תומאס מקדונו** (באנגלית: **Thomas Macdonough**; 21 בדצמבר 1783 – 10 בנובמבר 1825) היה קצין בצי האמריקאי בתחילת המאה ה-19, שנתפרסם על מעלליו במלחמה הברברית הראשונה ובמלחמת 1812. 

תומאס מקדונו נולד בדלאוור. אביו היה קצין צבא במלחמת העצמאות האמריקנית. מקדונו הצטרף בגיל צעיר לצי המלחמתי, ובהיותו בן שש עשרה בלבד מונה לפרח חובלים (midshipman). הוא שירת תחת פיקודו של סטיבן דיקייטר בטריפולי, והיה אחד מ"בחוריו של פרבל", אותה קבוצה נבחרת של קציני הצי, ששירתו תחת קומודור אדוארד פרבל במלחמה הברברית הראשונה. מקדונו נתפרסם במהלך מלחמת 1812, כאשר פיקד על הכוח הימי האמריקני שניצח את אוניות הצי המלכותי הבריטי בחלקו הימי של קרב פלטסבורג, באגם צ'מפליין, ניצחון שסייע לסיום המלחמה.

## קישורים חיצוניים

* 
* 

קטגוריה:אמריקאים ילידי דלאוור
קטגוריה:קצינים וחוגרים בצי ארצות הברית
קטגוריה:אמריקאים שנולדו ב-1783
קטגוריה:אמריקאים שנפטרו ב-1825
דו-חיים קיימים

**דו-חיים קיימים** (שם מדעי: Lissamphibia) היא תת-מחלקה של בעלי חיים הכוללת את כל הדו-חיים הקיימים היום. בתת-המחלקה נמצאות שלוש סדרות: חסרי זנב (הכוללת את הצפרדעים והקרפדות), בעלי זנב (הכוללת את הסלמנדרות) וחסרי רגליים (הכוללת תולעים דו-חיים).
[ממוזער|[צפרדע העגבנייה]]
[ממוזער|[פרוטיאוס מצוי]]
[ממוזער|[טריטון קיסרי]]

## אטימולוגיה
מקור השם הוא מהשם היווני Λισσαμφίβια שמשמעותו דו-חיים (amphibia) חלק (Liss).

## מאפיינים
לרוב המינים בסדרה זו יש מספר מאפיינים משותפים, כגון:
* הצלעות לא מקיפות את כל הגוף.
* יכולת להזיז את העיניים לכל כיוון כולל להעלותן למעלה.
* מנגנון נשימה המחייבת שאיפה בכוח.
* מבנה גוף גלילי (נמצא בהרבה מינים מבעלי ארבע רגליים ולא רק בדו-חיים קיימים).
* מבנה ייחודי של שיניים שבין כותרת השן ושורש השן מפרידה שכבת דנטין
* חוסר בעצמות גולגולת אחוריות.

## מיון מדעי
*תת-מחלקת דו-חיים קיימים (Lissamphibia)
:::::* סוג טריאדובטרצ'וס - נכחד
:* סדרת חסרי זנב (Anura)
::* תת-סדרת ארכאובטרכיה (Archeobatrachia)
::* תת-סדרת מזובטרכיה (Mesobatrachia)
::* תת-סדרת ניאובטרכיה (Neobatrachia)
:* סדרת בעלי זנב (Caudata)
:::* על-משפחת סלמנדרות ענק (Cryptobranchoidea)
::::* משפחת סלמנדרות ענקיות (Cryptobranchidae)
::::* משפחת הינוביים (Hynobiidae)
:::* על-משפחת סלמנדרות (Salamandroidea)
::::* משפחת אמביסטומיים (Ambystomatidae)
::::* משפחת אמפימויים (Amphiumidae)
::::* משפחת דיכמפטודוניים (Dicamptodontidae)
::::* משפחת פלתודוניים (Plethodontidae)
::::* משפחת פרוטיאוסיים (Proteidae)
::::* משפחת סלמנדרות אולימפיות (Rhyacotritonidae)
::::* משפחת סלמנדריים (Salamandridae)
::* תת-סדרת סירנים (Sirenoidea)
::::* משפחת סירניים (Sirenidae)
:* סדרת חסרי רגליים (Gymnophiona)
::::* משפחת תולעניים (Caeciliidae)
::::* משפחת תולעני זנב אסייתיים (Ichthyophiidae)
::::* משפחת תולעני זנב ניאוטרופיים (Rhinatrematidae)
::::* משפחת תולענים אפריקניים (Scolecomorphidae)
::::* משפחת תולעני מים (Typhlonectidae)
::::* משפחת תולענים הודיים (Uraeotyphlus)

## גלריה

קובץ:Feuer Salamander 2.jpg|סלמנדרת האש
קובץ:Adult Microcaecilia dermatophaga in life - journal.pone.0057756.g005-top.png|תולען Microcaecilia dermatophaga
קובץ:Ichthyosaura alpestris Bergmolch.jpg|סלמנדרה אלפינית
קובץ:Litoria xanthomera tadpole.jpg|ראשן של Litoria xanthomera
קובץ:Bokermannohyla hylax02.jpg|צפרדע Bokermannohyla hylax
קובץ:Discoglossus galganoi rechts.jpg|Discoglossus galganoi
קובץ:Uhandre goimenditarra.jpg|טריטון האלפים
קובץ:Rana temporaria.jpg|זוג קרפדות מצויות
קובץ:Dendropsophus microcephalus - calling male (Cope, 1886).jpg|צפרדע Dendropsophus microcephalus מקרקרת


## קישורים חיצוניים

* Biology 356 - Major Features of Vertebrate Evolution ,רוברט רייז, אוניברסיטת טורונטו.

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1866
קטגוריה:טקסונים שתוארו בידי ארנסט הקל
קטגוריה:דו-חיים
קטגוריה:טקסונים קיימים שהתפתחו בטריאס תחתון
כיסא תינוק

**כיסא תינוק** הוא כיסא ייעודי המיועד להאכלת תינוקות וילדים קטנים. 

הכיסא גבוה מכיסא רגיל, והוא מעוצב כך שאדם מבוגר היושב מול התינוק יוכל להאכיל את התינוק בקלות. 

לרוב כולל הכיסא מגש קדמי עליו ניתן להניח מזון וכלי אוכל עבור המבוגר המאכיל את התינוק, או עבור התינוק בגילאים בהם התינוק יכול לאכול בעצמו.

עד אמצע המאה ה-20 היו כיסאות אלה, ככל הרהיטים, עשויים עץ. החל מאמצע המאה ה-20 נעשה שימוש בפלסטיק ומתכת ליצירת כיסא קל לניקוי. בחלק מדגמי כיסאות שנוצרו ניתן לשנות את גובה הכיסא לפי הצורך. בדרך כלל יש לכיסא בסיס רחב (רגליו בצורת פירמידה, ולא ניצבות לקרקע) על מנת להגביר את יציבותו ובטיחותו. לכיסא יש משענות המונעות מן התינוק ליפול ממנו לצדדים ולרוב גם מחוברת למושב רתמה לשם מניעת נפילתו קדימה. 

קיימים דגמי כיסאות קטנים לתינוק, שהם חסרי רגליים ומיועדים לשימוש כשהם מונחים על גבי מושב של כיסא רגיל. לעיתים משמשת לכך כרית (בוסטר), בעיקר עבור פעוטות.


תמונה:High chair.jpg|כיסא תינוק מתוצרת קוסקו משנת 1957
תמונה:Baby in wooden high chair.JPG|תינוק בכיסא תינוק עשוי עץ, שנת 1935 לערך
תמונה:Hochstuhl - Museumsdorf Cloppenburg - High chair - Open air museum Cloppenburg.jpg|כיסא מוגבה מעץ המוצג במוזיאון בגרמניה


## קישורים חיצוניים

תינוק
קטגוריה:ריהוט לתינוק
שמורין

**שָׁמוֹרִין** (בסלובקית: **Šamorín**; בהונגרית: **Somorja**) היא עיירה במערב סלובקיה. העיירה ממוקמת על הגדה השמאלית של נהר הדנובה, לא הרחק מסכר גבצ'יקובו, 20 ק"מ דרומית-מזרחית לברטיסלאבה. רוב האוכלוסייה הם הונגרים אתנים.

## היסטוריה
שמורין מוזכרת בכתובים לראשונה בשנת 1238. בימי הביניים הייתה נמל חשוב על הדנובה. ב-1405 קיבלה מהמלך זיגמונד מעמד של עיר מלכותית חופשית. עם עלייתה של פרסבורג שמורין הלכה ואיבדה ממעמדה וב-1589 אף איבדה את המעמד של עיר מלכותית חופשית. ב-1683 העות'מאנים שרפו את העיר. במלחמת העולם הראשונה היה במקום מחנה שבויים, ובו בעיקר שבויים רוסיים ואיטלקיים.

### מעמדה המדיני של שמורין במאה ה-20
עד 1920 הייתה חלק מממלכת הונגריה. ב-1920, על פי חוזה טריאנון, עברה לשלטון צ'כוסלובקיה. ב-1938, בהתאם להחלטות בבוררות וינה הראשונה חזרה שמורין לשלטון הונגריה. עם תום מלחמת העולם השנייה חזרה לשלטון צ'כוסלובקיה. מאז 1 בינואר 1993, עם פרוק צ'כוסלובקיה לשתי מדינות, שמורין שייכת לסלובקיה.

## דמוגרפיה
מספר התושבים נותר קבוע, בסביבות 12,000, מתחילת המאה ה-20.
השינויים במעמדה המדיני של שמורין השפיעו על ההרכב הדמוגרפי של אוכלוסייתה. 
ב-1910 92% מהתושבים היו הונגרים והשאר גרמנים. 
ב-1941 היו 98% מן התושבים הונגרים.
בשנת 1991, היו 71% מהתושבים הונגרים ו-27,4% סלובקים. 
ב-2011 57% מהתושבים היו הונגרים ו-34% סלובקים.

## הקהילה היהודית
קהילה יהודית נוסדה בשמורין ב-1860. קודם לכן יהודים חיו ב-Mliečno הסמוכה, ובאו לשמורין לניהול עסקיהם. ב-1912 נבנה בית כנסת ולידו בית ספר ומבני ציבור יהודיים נוספים. ב-1930 היו בעיירה 318 יהודים. במרץ 1944 נכבשה הונגריה על ידי הגרמנים, לאחר מכן גורשו כל היהודים לאושוויץ. רובם נרצחו. חלק מהניצולים חזרו לעיירה לאחר המלחמה. אולם כיום אין שם יהודים. בית הכנסת שוקם בשנות ה-90 של המאה ה-20 ומשמש כמוזיאון לאמנות מודרנית.

## קישורים חיצוניים

* 
* תמונות של תערוכה לזכר הקהילה היהודית, בהן נראה גם פנים בית הכנסת המשמש כיום כמוזיאון.
* בית הכנסת בשמורין, אתר המורשת היהודית של סלובקיה 
* 
* 

קטגוריה:סלובקיה: ערים
קטגוריה:קהילות יהודיות בסלובקיה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
טבעות נפטון

250px|ממוזער|שמאל|טבעות נפטון

בדומה לשבתאי, אורנוס וצדק, גם לכוכב הלכת **[[נפטון]]** יש **מערכת טבעות**, המקיפה אותו. כמו אצל האחרים, גם היא מצויה מעל למישור קו המשווה של כוכב הלכת. טבעות נפטון מיוחדות בכך, שיש בהן הבדלי ריכוז החומרים בהן, כך שבהתחלה היה נדמה כאילו הן חלקיות.

## מאפיינים

מערכת הטבעות מורכבת מחמש טבעות עיקריות, הנקראות גאלה, לה ורייה, לאסל, ארגו ואדאמס.

הטבעת הפנימית ביותר, הנקראת טבעת גאלה, נמצאת במרחק של 40,000 ק"מ ממרכז הליבה שלו. היא רחבה וחיוורת. היא נקראת על שם ג'ון גודפריד גאלה, הראשון שראה את נפטון באמצעות טלסקופ בשנת 1846.

הטבעת השנייה, אשר נקראת טבעת לה ורייה, מתחילה ממרחק 53,000 ק"מ ממרכז הליבה. טבעת זו נקראה על שם אורבן לה-ורייה, אשר חזה את מיקום נפטון ומסלולו בשנת 1846. הירח דספינה הנמצא במרחק 52,526 ק"מ, מהווה ירח רועה לטבעת.

הטבעת השלישית, טבעת לאסל, היא הטבעת הרחבה ביותר. היא נקראת על שם ויליאם לאסל, מגלה הירח טריטון. החלקיקים בטבעת זו פרוסים בין טבעות לה ורייה וטבעת ארגו.

הטבעת הרביעית היא טבעת ארגו, אשר נמצאת במרחק של 57,000 ק"מ ממרכז הליבה. יש המקשרים אותה כחלק מטבעת לאסל. רוחבה כ-100 ק"מ. היא נקראת על שם האסטרונום והמתמיקאי הצרפתי פרנסואה ארגו.

הטבעת החיצונית ביותר, נקראת טבעת אדמס והיא רחוקה כ-63,000 ק"מ ממרכז הליבה של נפטון. טבעת זו היא הידועה ביותר והנחקרת ביותר. היא נקראת על שם ג'ון אדמס, אסטרונום בריטי שחזה בנפרד את קיומו של נפטון. הירח גלתיאה הנמצא באזור טבעת זו, מהווה ירח רועה לטבעת. הטבעת מורכבת מחמישה קשתות עיקריות: Liberté, Égalité 1, Égalité 2, Fraternité ו-courage.

## תצפיות ומחקרים

חלקים מטבעת אדמס התגלו בשנת 1984 (כקשתות) על ידי תצפיות של צוות חוקרים מטלסקופ החלל לה סילה  בצ'ילה. תחת הנחייתו של אנדרה בראיק וברונו סיקרדי ממצפה החלל בפריז וגם על ידי צוות בהנחייתו של האסטרונום האמריקאי ויליאם האברד. 

בראיק העניק לשלוש מהקשתות את השמות Liberté, Égalité, and Fraternité (חירות, שוויון, אחווה ) לפי המוטו של צרפת.

עם ביקורה של גששית החלל וויאג'ר 2, התברר שהן מושלמות.

## קישורים חיצוניים

## הערות שוליים

קטגוריה:נפטון
קטגוריה:טבעות פלנטריות
לוקאס לייבה

**לוקאס פציני לייבה** (פורטוגזית: **Lucas Pezzini-Leiva**; נולד ב-9 בינואר 1987 בדוראדוס), הידוע בכינוי **לוקאס**, הוא כדורגלן עבר ברזילאי המזוהה עם הקבוצות ליברפול ולאציו בהן שיחק.

## קריירת מועדונים
### גרמיו
לוקאס החל את הקריירה ב-2005 כקשר התקפי וזכה בליגת המשנה הברזילאית. שנה שלאחר מכן זכה עם המועדון באליפות מחוז ריו דה ז'ניירו. באותה השנה, הפך לשחקן הצעיר ביותר אי פעם שזוכה בתואר כדורגלן השנה בליגת העל הברזילאית, על ידי מגזין פלאסר המקומי. לאחר מכן, לוקאס זכה למחמאות רבות ממאמנים ושחקני כדורגל רבים, כגון זיקו, פלקאו, רומאריו, רוביניו, קאקה וקרלוס טבס.

יכולתו בעונת 2006/2007 הובילה להתעניינות רבה ממספר מועדונים מובילים באירופה, כולל הצעות מריאל מדריד, ברצלונה ואינטר. ב-13 במאי 2007 הודיעה ליברפול על החתמתו של לוקאס.

### ליברפול
ב-26 ביולי 2007 עבר רשמית לליברפול תמורת 5 מיליון יורו.

למחרת, ב-27 ביולי, ערך לוקאס את הופעת הבכורה במדי ליברפול נגד פורטסמות' כאשר החליף את מוחמד סיסוקו במחצית. ב-27 בינואר 2008, הבקיע לוקאס את השער הראשון שלו במדי ליברפול לאחר שהבקיע מ-25 מטרים במשחק גביע ה-FA נגד FC Havant & Waterlooville. לוקאס הפך לברזילאי הראשון שכובש במדי ליברפול.

### לאציו
ב-17 ביולי 2017, עבר לוקאס ללאציו תמורת 5 מיליון פאונד.

בעונתו הראשונה בלאציו, עונת 2017/2018, סיים את העונה עם 50 הופעות בכל המסגרות וזכה בתואר שחקן העונה של המועדון.

### חזרה לגרמיו
ב-27 ביוני 2022 חזר לייבה לגרמיו אחרי 15 שנה, בחוזה עד דצמבר 2023.

## קריירה בינלאומית
את הופעת הבכורה שלו בנבחרת ברזיל ערך לייבה ב-7 באוקטובר 2006 מול כוויית. ברזיל ניצחה במשחק 4–0, אך הופעתו לא נחשבה כהופעה הראשונה מכיוון שהמשחק לא נחשב למשחק ידידות רשמי על ידי פיפ"א.

ב-22 באוגוסט 2007 נכנס כמחליף במשחק ידידות נגד אלג'יריה והייתה זו ההופעה הרשמית הראשונה שלו במדים הלאומיים.

## סגנון משחק
לוקאס לייבה הגיע מגרמיו לליברפול כקשר התקפי מרכזי. לעומת זאת, המאמן לשעבר של ליברפול, רפאל בניטס הורה ללייבה לשחק כקשר מרכזי, בעיקר בעקבות עזיבתו של צ'אבי אלונסו לריאל מדריד. כאשר חאבייר מסצ'ראנו עבר לברצלונה, הפך לוקאס לשחק כקשר אחורי תחת רוי הודג'סון ולאחר מכן תחת קני דלגליש.

## חיים אישיים
ב-14 במרץ 2011 נעשה לאב כאשר בנו, פדרו, נולד.

לוקאס הוא אחיינו של כדורגלן העבר הברזילאי לייביניה, והוא מחזיק גם בדרכון איטלקי. בנוסף לפורטוגזית אותה הוא דובר כשפת אם, לוקאס דובר גם אנגלית, ספרדית ואיטלקית.

## תארים
;גרמיו
* ליגת המשנה הברזילאית: 2004/05
* גביע גאוצ'ו הברזילאי: 2006, 2007

;ליברפול
* גביע הליגה האנגלית: 2011/2012

;לאציו
* הסופר קאפ האיטלקי: 2017

;ברזיל
* גביע סדנאי בכדורגל: 2004
* קופה אמריקה לנבחרות צעירות: 2007
* מדליית ארד אולימפית: 2008
;אישיים
* כדורגלן השנה בליגה הברזילאית: 2006
* נבחרת העונה בליגה הברזילאית: 2006
* כדורגלן השנה בליברפול: 2010
* שחקן העונה בלאציו: 2017/2018, 2018/2019

## קישורים חיצוניים

* דף השחקן באתר ליברפול

## הערות שוליים

קטגוריה:קשרי כדורגל ברזילאים
קטגוריה:כדורגלני ליברפול
קטגוריה:כדורגלני גרמיו
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:מדליסטים אולימפיים ברזילאים
קטגוריה:ברזילאים שנולדו ב-1987
כיסא במאים

[שמאל|ממוזער|250px|פסל של כיסא במאים ב[שדרת הכוכבים (הונג קונג)|שדרת הכוכבים בצים שא צוי שבהונג קונג.]]
**כיסא במאים** (באנגלית: **Director's chair**) הוא כיסא קל, מתקפל, שניתן לקפלו בתנועת מספריים. משענת הגב של הכיסא והמושב עשויים בד או פלסטיק גמיש ומתקפל. רגלי הכיסא וידיותיו עשויים לרוב עץ ולעיתים נדירות יותר עשויים מתכת או פלסטיק.

הכיסא מתקפל, ונייד, דבר המאפשר להעבירו בקלות ובמהירות ממקום למקום. השימוש בכיסאות כגון אלה ככיסאות עבור הבמאי וצוות הפקת סרטי קולנוע הביאו למתן שם זה לכיסא, אף שמקור עיצוב כיסא זה במאה ה-15. השימוש בכיסא זה בעת החדשה התחדש בשנת 1892 כאשר חברת רהיטי גולד מדל קמפ (Gold Medal Camp Furniture company) החלה ליצרו. עיצוב זה זכה בתחרות עיצוב שנערכה במסגרת היריד העולמי שנערך בשיקגו בשנת 1893. 

## קישורים חיצוניים

במאים

קטגוריה:קולנוע
כיסא שבור

**כיסא שבור** הוא פסל עשוי עץ מעשה ידי הפסל השווייצרי דניאל ברסט, שנבנה על ידי הנגר לואי ז'נבה. הפסל עשוי מ-5.5 טונות עץ, וגובהו 12 מטרים.

לפסל צורת כיסא גדול, שאחת מרגליו שבורה. הפסל ממוקם למול ארמון האומות בז'נבה שבשווייץ. הפסל הוקם כסמל לדרישה לאסור את השימוש במוקשים.

## היסטוריה
את הקמת הפסל יזם פול ורמולן, מייסד ומנהל הסניף השווייצרי של ארגון הנכים הבינלאומי (Handicap International Suisse). הפסל הוקם למול הכניסה הראשית של ארמון האומות (בניין האומות המאוחדות), והוצב באוגוסט 1997 מתוך כוונה שהפסל יישאר במקום במשך שלושה חודשים בלבד, עד חתימת אמנת אוטווה (האמנה על איסור השימוש במוקשים נגד בני אדם) בדצמבר באותה שנה. בעקבות חתימת האמנה על ידי ארבעים מדינות, הפכה האמנה לדין בינלאומי מחייב ב-1 במרץ 1999. יחד עם זאת מדינות רבות לא חתמו על האמנה ולכן הוחלט להשאיר את הפסל במקום. הפסל נותר במקומו עד שנת 2005 עת החל שיפוץ של ארמון האומות. לאחר השלמת עבודות השיפוץ הושב הפסל למקומו ב-26 בפברואר 2007.

הפסל נחשב לרכושו של הפַּסָּל עד שנת 2004 עת העביר את הבעלות ביצירה לארגון הנכים.

## ראו גם
* כיסא (וושינגטון)

## קישורים חיצוניים

* 

קטגוריה:פסלי כיסאות
קטגוריה:ז'נבה: מבנים
כורסה

שמאל|ממוזער|250px|כורסה
[שמאל|ממוזער|250px|כורסה בסגנון [אר דקו.]]
**כורסה** (בכתיב ארכאי: **כורסא**) היא כיסא ישיבה מרופד. הכורסאות המרופדות פותחו לראשונה בצרפת בה נקראו *Fauteuil confortable* - "כורסה נוחה".

הכורסאות של ראשית המאה ה-20 הכילו קפיצים הן בכיסא והן במשענת הגב, וצופו בכותנה, קטיפה ועור בעלי חיים.

הכורסה מהווה לרוב רהיט המשמש בחדר המגורים, לצד הספה. סידור אופייני של חדר מגורים כולל שולחן קפה נמוך, שמצדו הרחב ספה בה ניתן להושיב שנים או שלושה אנשים, ומצדו הצר ממוקמת כורסה אחת. לרוב הן הכורסה והן הספה פונים למערכת הבידור הסלונית (הטלוויזיה ועזריה הנלווים).

כורסאות אפיינו מועדוני ג'נטלמנים באנגליה ומכאן שמה של הכורסה באנגלית: Club chair - "כיסא מועדונים". ניתן לראות כורסאות במבואות (לובי) של בתי מלון, ובטרקליני עסקים בשדות תעופה.

ניקוי כורסא מתחלק לשתי קטגוריות, כורסת בד וכורסת עור. ניקוי כורסת בד מתבצע בעזרת מכונת קיטור אשר מבצעת הזרקה ויניקה של חומרי ניקוי. בתהליך ניקוי כורסא ניתן להסיר כתמי שומן,אוכל ועוד.

## היסטוריה
מקורה של הכורסה במצרים העתיקה בה ישבו הפרעונים על כיסאות מרופדים. כיסאות מעין אלה התגלו בקברי הפרעונים, והיוו פיתוח של הכיסאות המקוריים, כאשר הכורסאות כללו גם משענת גב, ומשענות יד. כורסאות אלה היו עשויות עץ או נצרים, והריפוד נוסף לכורסאות אלה לפני כ-2,500 שנים. הסימפוזיון היווני - משתה שנערך בשכיבה, הביא ליצירת רהיט שהוא בין מיטה לבין כורסה, עליו שכב או ישב אדם אחד. הספה היוותה פיתוח של הכורסה, ואפשרה לשני אנשים לשבת זה לצד זה. ציורים מתקופת ראשיתה של האימפריה הרומית מראים אנשים יישובים זה לצד זה על כורסה או ספה.

סגנונות האמנות המקומית השפיעו על עיצוב הכורסאות והספות, כך בתקופה הביזנטית שובצו ברהיטים אלה פסיפסים, והאמנות הגותית יצרה כורסאות גבוהות וצרות. בתקופת הרנסאנס עוצבו כורסאות כרהיטים יקרי ערך, ושובצו בהם אבנים יקרות, זהב, כסף ושנהב.

המהפיכה התעשייתית הביאה להפיכת הכורסה מחפץ יוקרה בבעלות אצילים בלבד, לחפץ שגם מעמדות הביניים יכלו לרכוש. שיטות יצור תעשייתיות ושיטות עיבוד וכיפוף עץ מודרניות הביאו לייצור תעשייתי של רהיטים ובהם כורסאות. במחצית השנייה של המאה ה-20 התפתח עיצוב הכורסה באיטליה ובסקנדינביה והכורסאות הפכו שוב ליצירות אמנות, תוך שימוש בחומרי ריפוד חדשים (כגון קצף הגומי).

בשנות ה-60 של המאה ה-20 הפכה הכורסה לחלק מתרבות הפופ, ועוצבה בהתאם תוך שימוש בצבע, בצורות לא שגרתיות (כגון כורסה בצורת כף יד) ובחומרי גלם לא שיגרתיים (כגון אבן, ברזל, סוגי פלסטיק, קרטון ונייר).

## קישורים חיצוניים

*ההיסטוריה של הכורסה

קטגוריה:ריהוט
קטגוריה:כיסאות
כיסא פרפר

שמאל|ממוזער|250px|כיסא פרפר

**כיסא פרפר** (בשמו הרשמי **כיסא BFK** - על פי ראשי תיבות של מעצבי הכיסא) הוא כיסא מתקפל, העשוי מסגרת מתכת שמקצותיה תלוי משטח בד גמיש המאפשר ישיבה עליו.

הכיסא עוצב על ידי קבוצות אוסטרל (Grupo Austral) שפעלה בבואנוס איירס שבארגנטינה בשנת 1938. חברי הקבוצה כללו את אנטוניו '''ב'''ונט קסטלנה, חואן '''ק'''ורשאן וחורחה '''פ'''רארי הרדוי - ומשמם נגזר שמו הרשמי של הכיסא - BFK.

## היסטוריה
הכיסא מהווה פיתוח של כיסא שעוצב בשנות ה-70 של המאה ה-19 ונקרא "כיסא פאראגון". שלושת המעצבים פיתחו את הכיסא בשנת 1938 עבור מבנה מגורים שהם עיצבו בבואנוס איירס. ב-24 ביולי 1940 הוצג הכיסא בתערוכת העיצוב (*Salon de Artistas Decoradores*) בה הבחינו בו אוצרי המוזיאון לאמנות מודרנית (ה"מומה") שבניו יורק. לבקשת אוצר העיצוב של המוזיאון, אדגר קאופמן הבן שלח הרדוי שלושה כיסאות לניו יורק - אחד מוצג כיום במוזיאון, השני בבית על האשד בעיצובו של פרנק לויד רייט. לא ידוע כיום מיקמו של הכיסא השלישי. קאופמן כינה את הכיסא "שיא העיצוב הכיסא המודרני" וניבא כי יזכה להצלחה רבה. הכיסא שווק באופן מסחרי על ידי חברת נול (Knoll) החל משנת 1947.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
פרפר
קטגוריה:מוצרי עיצוב
ג'ייקוב ג'ונס

שמאל|ממוזער|250px|קומודור ג'ייקוב ג'ונס
קומודור **ג'ייקוב ג'ונס** (באנגלית: **Jacob Jones**; מרס 1768 – 3 באוגוסט 1850) היה קצין בצי האמריקאי, שהשתתף במלחמה הבלתי רשמית עם צרפת, במלחמה הברברית הראשונה, במלחמת 1812 ובמלחמה הברברית השנייה.

## קורות שירותו בצי
ג'ונס נולד בחווה ליד סמירנה, במחוז קנט שבדלאוור. אביו היה איכר אדוק ואמו בת למשפחה מכובדת, אשר נפטרה בעודו תינוק. ארבע שנים אחר כך מת גם אביו. ג'ונס למד רפואה ועבד כרופא, ולימים מונה לפקיד בית המשפט העליון של דלאוור. הוא נישא לאנה מטילדה סייקס, בתו של ג'יימס סייקס, המושל ה-15 של דלאוור. אשתו מתה לפני הצטרפותו לצי המלחמתי, ויש הסבורים כי בשל מותה החליט לעלות לים.

הוא הצטרף לצי של ארצות הברית ב-1799 בהיותו בן 31, גיל גיוס מבוגר מאוד באותם זמנים, מונה לפרח חובלים ושירת בתפקיד זה 22 חודשים. במלחמה הבלתי רשמית עם צרפת (1798-1800) שירת תחת פיקודו של קומודור ג'ון בֶּרִי בפריגטה "יונייטד סטייטס", וב-27 בפברואר 1801 הועלה לדרגת לוטננט. ב-24 במאי 1803 עבר לפריגטה "פילדלפיה" כלוטננט שני. ב-31 באוקטובר 1803, תוך כדי פעולה קרבית בנמל טריפולי שבלוב נגד הקורסארים הברברים, עלתה "פילדלפיה" על שרטון ונפלה בשבי עם כל צוותה. ג'ונס וחבריו לצוות שוחררו מן השבי ביוני 1805, בסיומה של המלחמה הברברית הראשונה.

ב-20 באפריל 1810 הועלה ג'ונס לדרגת מאסטר-קומנדנט, וב-4 ביוני נמסר לו הפיקוד על הסלופ "ווספ" (18 תותחים). ב-18 באוקטובר 1812, במהלך המלחמה נגד בריטניה, לכדה "ווספ" את אה"מ "פרוליק", בריג נושאת 10 תותחים, אך שעות אחדות אחר כך נאלצה להיכנע לאוניית קו חזקה ממנה פי כמה שהופיעה בזירה. ג'ונס ואנשיו נפלו בשבי. עם שובו לארצות הברית, לאחר חילופי שבויים, קיבל ג'ונס מדליית זהב מן הקונגרס לאות הוקרה על אומץ לבו.

ג'ונס הועלה לדרגת קפטן וקיבל את הפיקוד על הפריגטה הבריטית לשעבר "מסידוניין" (38 תותחים). הוא שירת זמן מה בשייטת של קומודור סטיבן דיקייטר, שנותרה מסוגרת בנמל ניו לונדון במהלך 1814. אחר כך נשלח קפטן ג'ונס אל זירת ימת אונטריו, שם פיקד על הפריגטה "מוהוק" בשנה האחרונה למלחמת 1812.

במלחמה הברברית השנייה, ב-1815, שב ג'ונס לפקד על "מסידוניין". אחר כך, בשנים 1816-1818, היה מפקדה של הפריגטה "גרייר".

ג'ונס שירת בתפקיד קומודור של שייטת הים התיכון בשנים 1821-1823, ושל שייטת האוקיינוס השקט בשנים 1826-1829. הוא שירת במועצת המפקחים של הצי בוושינגטון, ומילא כמה תפקידי חוף חשובים בבולטימור ובניו יורק בשנות השלושים והארבעים של המאה. ב-1847 מונה למפקד Philadelphia Naval Asylum, תפקיד בו החזיק עד יום מותו ב-3 באוגוסט 1850.

שלוש אוניות בצי ארצות הברית נקראו על שמו. האי ג'ונס (Jones  Island) במדינת וושינגטון קרוי גם הוא על שמו.

## מקורות

* Cleaver, Mark M. (1906). *The Life, Character, and Public Service of Commodore Jacob Jones.* Wilmington, Delaware: The Historical Society Of Delaware. Digitized copy in: Open Library
* Majors, Harry M. (1975). *Exploring Washington.* Van Winkle Publishing Co.

* ערך זה כולל חלקים מתורגמים מן החיבור *Dictionary of American Naval Fighting Ships* הנמצא כיום ברשות הציבור.

## קישורים חיצוניים

* 
* 

קטגוריה:אמריקאים ילידי דלאוור
קטגוריה:קצינים וחוגרים בצי ארצות הברית
קטגוריה:אמריקאים שנולדו ב-1768
קטגוריה:אמריקאים שנפטרו ב-1850
אנדר בגלות

**אנדר בגלות** (באנגלית: **Ender in exile**) הוא ספר מסוגת המדע הבדיוני מאת אורסון סקוט קארד שיצא לאור בשנת 2008. הספר הוא החמישי שיוצא בסאגת אנדר אך עלילתו מתרחשת בין הספר הראשון, המשחק של אנדר, לבין קול למתים ובמקביל לעלילת שלושת ספרי ההמשך לספר הצל של אנדר.

## עלילה
לאחר הניצחון במלחמת הבאגים, אנדר ואחותו, ולנטיין, טסים עם ספינת מתיישבים על מנת שאנדר יתפקד כמושל של מושבת "שייקספיר" החדשה שתבנה על עולם באגים כבוש. החלק הראשון של הספר מתמקד במאבק הכוחות בין אנדר לבין קפטן הספינה. החלק השני של הספר מתמקד בחייו במושבה, ולמעשה מרחיב את הפרק האחרון של הספר "המשחק של אנדר". בחלק האחרון בספר, אנדר נוסע לעולם המושבה גנגס, על מנת לעזור לווילרומי, ילדה נוספת מבית הספר לפיקוד שהפכה למושלת מושבה, להתמודד עם איום מצד רנדל, צעיר מבריק שמתברר כאחרון ילדיו החטופים של בין.

## קישורים חיצוניים
* 
* אנדר בגלות, באתר אופוס

קטגוריה:ספרי אורסון סקוט קארד
קטגוריה:ספרי 2008
קטגוריה:המשחק של אנדר
קטגוריה:ספרי הוצאת אופוס
טים פיגוט-סמית

ממוזער|קברו של פיגוט-סמית
**טים פיגוט-סמית** (באנגלית: **Tim Pigott-Smith**; 13 במאי 1946 – 7 באפריל 2017) היה שחקן קולנוע וטלוויזיה אנגלי.

## ביוגרפיה
פיגוט-סמית נולד בעיר רגבי שבמחוז ווריקשייר באנגליה. בנם של מרגרט מיוריאל והארי תומאס פיגוט-סמית, שהיה עיתונאי במקצועו. למד בבית הספר לבנים Wyggeston and Queen Elizabeth I College בעיר לסטר, בבית הספר "המלך אדוארד השישי" בסטרטפורד אפון אייבון ובאוניברסיטת בריסטול. אחר כך למד משחק בבית הספר למשחק בריסטול אולד ויק.

אחרי שורה ארוכה של תפקידי משנה קטנים קיבל פיגוט-סמית תפקיד ראשי בסדרת הדרמה "היהלום שבכתר" בה גילם את דמותו של השוטר רונלד מריק. ב-1985 קיבל את פרס האקדמיה הבריטית לטלוויזיה כשחקן הטוב ביותר על תפקידו בסדרה.

תפקידים חשובים נוספים בטלוויזיה היו בסדרת הפשע "The Chief" בין השנים 1990 ל-1993, בדרמה "The Vice" של רשת ITV, בסרט הטלוויזיה "בלאדי סנדיי" משנת 2002. פעמיים הופיע בעיבוד לרומן של אליזבת גסקל "צפון ודרום", בפעם הראשונה ב-1975 גילם את דמותו של פרדריק הייל אחיה של הגיבורה, בעיבוד השני "צפון ודרום" שנוצר ב-2004 גילם את דמותו של ריצ'רד הייל אביו של פרדריק.

פעמיים השתתף בתפקיד אורח בסדרת המדע בדיוני דוקטור הו ב-1971 בפרק "The Claws of Axos" וב-1976 בפרק "The Masque of Mandragora".

בזכות קולו הייחודי הוא הפך לקריין פופולרי. בין הסרטים הדוקומנטריים שבהם הופיע היו "Battlefield" סדרה דוקומנטרית על קרבות שונים במלחמת העולם השנייה. הוא היה קריין גם בסדרה "Monarchy: The Royal Family at Work" העוקבת אחרי המלכה אליזבת בתקופה של יותר משנה ובמסגרת הביקור שלה בארצות הברית בשנת 2007.

בין תפקידיו בקולנוע היו בסרטים "אלכסנדר" (2004), "ארבע הנוצות", "כנופיות ניו יורק", "ג'וני אינגליש", "שארית היום" ו"ונדטה". ב-2008 השתתף בסרט "קוונטום של נחמה".

פיגוט-סמית מרבה להופיע בתיאטרון במחזות שייקספיריים ובמחזות יווניים. ב-1974 גילם את פוסתומוס בהפקה של "סימבלין" עבור הרויאל שייקספיר קומפני בבימויו של ג'ון ברטון. ב-2011 שיחק בתפקיד הראשי ב"המלך ליר" בתיאטרון וסט יורקשייר פלייהאוס שבלידס.
הוא הופיע בפסטיבל התיאטרון בצ'יצ'סטר במחזה "ENRON" בתפקיד קן ליי, וב-2009 הופיע באותו מחזה בלונדון.

בתקופת צילומי הסדרה "היהלום שבכתר" כתב פיגוט-סמית יומן על רשמיו בהודו. היומן יצא לאור בספר בשם "Out Of India" והוא כולל אנתולוגיה של שירה ופרוזה.

הוא כתב שני ספרי ילדים בסדרה "תעלומות רחוב בייקר", "The Dragon Tattoo" יצא ב-2008 והספר "Shadow of Evil" יצא לאור ב-2009.

## חיים אישיים
פיגוט סמית היה נשוי לשחקנית פמלה מיילס מאז 1972 עד למותו ב-2017.

ב-2017 הוענק לו תואר קצין מסדר האימפריה הבריטית (OBE) על תרומתו לתחום הדרמה.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1946
קטגוריה:אנגלים שנפטרו ב-2017
קרנבל סנטה קרוס דה טנריפה

ממוזער|250px|כרזת הקרנבל בשנת 1992
**קרנבל סנטה קרוס דה טנריף** הוא קרנבל בינלאומי הנערך מדי שנה בעיר סנטה קרוס דה טנריפה (האיים הקנריים, ספרד). הקרנבל נחשב השני הכי פופולרי וידוע בעולם, אחר זה הנערך בריו דה ז'ניירו. 

לקרנבל שני חלקים נפרדים, הקרנבל ה-"רשמי" וקרנבל הרחוב. בקרנבל הרשמי יש יותר מ-100 קבוצות עם ממוצע של 50 רכיבים: murgas, תהלוכות, קבוצות תלבושות, נגני רחוב וקבוצות מוזיקליות. בימי הקרנבל מגיעים לרחובות העיר כאלף אנשים מדי יום כדי לקחת חלק בחגיגות.

## קישורים חיצוניים

* 

## הערות שוליים

קטגוריה:ספרד: תרבות
קטגוריה:מצעדים
קטגוריה:קרנבלים
קטגוריה:סנטה קרוס דה טנריפה
אליפות אירופה בכדורסל 1975

**אליפות אירופה בכדורסל 1975**, המכונה גם **[[יורובאסקט]] 1975**, הייתה האליפות היבשתית ה-19 המאורגנת על ידי פיב"א. התחרות התקיימה ביוגוסלביה אשר אירחה את הטורניר בפעם השנייה, בין ה-7 ביוני ל-15 ביוני. באליפות התחרו 12 נבחרות, והזוכה הייתה מארחת הטורניר, נבחרת יוגוסלביה.

התחרויות הבתים נערכו בספליט, קרלובץ, רייקה ומשחקי הגמר בבלגרד.

## שיטת המשחקים
8 קבוצות העפילו ישירות למשחקי האליפות. יתר הקבוצות (יוון, רומניה, פולין והולנד) העפילו משלב המוקדם. תחרות זו נערכה במאי בגרמניה המערבית.

12 הנבחרות הוגרלו ל-3 בתים בני 4 נבחרות כל אחד. שתי הראשונות מכל בית העפילו לבית העליון והמשיכו להתמודד על האליפות.

## השלב המוקדם
#### בית א'

#### בית ב'

#### בית ג'

#### בית עליון

## שחקנים מצטיינים
* השחקן המצטיין - קרשימיר צ'וסיץ' 
* מלך הסלים - אטאנאס גולומייב   - 27 נקודות למשחק בממוצע

### נבחרת האליפות
* סרגיי בלוב 
* דראז'ן דליפאגיץ' 
* ויין בראבנדר 
* קרשימיר צ'וסיץ' 
* אטאנאס גולומייב  

## נבחרת ישראל באליפות
### סגל הנבחרת

מאמן – אברהם חמו

הנבחרת העפילה לאליפות ללא מוקדמות על בסיסי הישגיה באליפות הקודמת. היא סיימה את משחקי הבית במקום השלישי וזכתה במקום השביעי בסיכום כולל.

## דירוג סופי

## קישורים חיצוניים
* אליפות אירופה בכדורסל 1975, אתר פיב"א
* האליפות, באתר פיב"א
* תיאור משחק הגמר
* תחרויות העפלה
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1975
קטגוריה:תחרויות כדורסל ביוגוסלביה
קטגוריה:בלגרד: תחרויות ספורט
קטגוריה:רייקה: ספורט
קטגוריה:ספליט: ספורט
קמיקזה (קוקטייל)

**קמיקזה** (באנגלית: **kamikaze**) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מ 30 מ"ל וודקה, 30 מ"ל טריפל סק, 30 מ"ל מיץ ליים. את המרכיבים מוזגים לשייקר, מסננים לכוס קוקטייל ומקשטים בפלח ליים.

## מקור השם
שמו של הקוקטייל בתרגום מיפנית הוא *רוח אלוהית* והוא מוכר בעולם בעיקר בהקשר של מעשי התאבדות של טייסים יפנים במלחמת העולם השנייה.

## קישורים חיצוניים

* 

קטגוריה:קוקטיילים